laion/Wikipedia-Exotic huggingface dataset:
דונטה דיווינצ'נזו

דונטה דיווינצ'נזו (באנגלית: Donte DiVincenzo; נולד ב-31 בינואר 1997) הוא כדורסלן אמריקאי המשחק בקבוצת מינסוטה טימברוולבס מליגת ה-NBA, בעמדת הקלע. דיווינצ'נזו נולד בעיר ניוארק שבדלאוור, להורים אמריקאים ממוצא איטלקי. בשנים 2014 ו-2015 הוביל את קבוצת הכדורסל של "תיכון סלסיאנום" לשתי זכיות רצופות באליפות התיכונים של דלאוור, עם ממוצעים של 15.8 ו-22.9 נקודות בממוצע למשחק, בהתאמה. בסיום עונת 2015 נבחר לשחקן התיכונים המצטיין בדלאוור. בשנת 2015 החל ללמוד באוניברסיטת וילאנובה אשר בפנסילבניה, והצטרף לקבוצת הכדורסל שלה יחד עם מיקל ברידג'ס וג'יילן ברנסון. במשחק התשיעי של עונתו הראשונה סבל משבר בעצם המסרק החמישית של רגלו הימנית, אשר השבית אותו ממשחק עד לסיום העונה. באותה עונה זכתה וילאנובה בטורניר אליפות המכללות בפעם השנייה בתולדותיה, בהובלתם של ג'וש הארט וראיין ארצ'ידיאקונו. בעונת 2016/2017 חזר למשחק פעיל, וקלע 8.8 נקודות בממוצע למשחק כשחקן ספסל. בעונתו השלישית והאחרונה בווילאנובה, 2017/2018, רשם ממוצעים של 13.4 נקודות, 4.8 ריבאונדים ו-3.5 אסיסטים למשחק, והוביל את וילאנובה לזכייתה השלישית באליפות המכללות, לצד ברידג'ס, ברנסון, אריק פסקל ואומארי ספלמן. במשחק חצי הגמר מול אוניברסיטת קנזס קלע 15 נקודות, ובמשחק הגמר מול אוניברסיטת מישיגן הצטיין עם שיא קריירה של 31 נקודות (כולל 5 שלשות), 5 ריבאונדים, 3 אסיסטים ושתי חסימות, בניצחון קבוצתו בתוצאה 79–62. בסיום המשחק זכה בתואר השחקן המצטיין של הפיינל פור. בדראפט ה-NBA‏ 2018 נלקח דיווינצ'נזו בבחירה ה-17, על ידי מילווקי באקס. בנובמבר 2018 נפצע בעקב רגלו השמאלית ונאלץ להחמיץ 55 משחקים בעונת הרוקי שלו, וכן את כל משחקי פלייאוף 2019, בהם העפילה מילווקי לסדרת גמר האזור המזרחי. בעונתו השנייה עם הבאקס הפך לאחד משחקני הספסל המובילים של הקבוצה, ותרם 9.2 נקודות בממוצע למשחק. במשחק השלישי של פלייאוף 2021 נפצע דיווינצ'נזו בכף רגלו, ונאלץ להחמיץ את המשך הפלייאוף. בהיעדרו, זכתה מילווקי באליפות ה-NBA השנייה בתולדותיה. ב-10 בפברואר 2022 עבר לסקרמנטו קינגס בטרייד מרובע. ב-1 ביולי 2022 חתם על חוזה לשנתיים בגולדן סטייט ווריורס. ב-8 ביולי 2023 הצטרף לניו יורק ניקס וחתם על חוזה של 50 מיליון דולר ל-4 שנים. בעונת הראשונה שלו במדי הניו יורק ניקס, עונת 23/24 רשם די וינצ'נזו עונת פריצה עם ממוצע של 15.5 נקודות למשחק, ונחשב לבורג מרכזי מאוד בהתקפה של הניקס בעונה זו אחרי ג'יילן ברונסון ובעקבות היעדרותו הממושכת של ג'וליוס רנדל בחלק מאוד גדול מן העונה. מדיה וקבצים בנושא דונטה דיווינצ'נזו בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN ביוגרפיה, באתר קבוצת אוניברסיטת וילאנובה סטטיסטיקות המכללות של דיווינצ'נזו, באתר sports-reference.com סטטיסטיקות המשחק בין וילאנובה למישיגן, באתר sports-reference.com דיווינצ'נזו זוכה בתואר השחקן המצטיין של הפיינל פור, באתר ESPN,‏ 3 באפריל 2018 רשימת הנבחרים בדראפט 2018, באתר basketball-reference.com דיווינצ'נזו יחמיץ את כל המשך העונה, באתר bleacherreport.com,‏ 27 במרץ 2019 Brady Klopfer, Warriors sign Donte DiVincenzo, Golden State of Mind, 1 July 2022
יורגוס אתאנאסיאדיס

יורגוס אתאנאסיאדיס (ביוונית: Γιώργος Αθανασιάδης; נולד ב-7 באפריל 1993) הוא כדורגלן יווני המשחק בעמדת השוער בא.א.ק. אתונה. את הופעת הבכורה שלו בקבוצת בוגרים ערך ב-27 באוקטובר 2012, בהפסד 1–2 של קבוצתו פאנטראקיקוס, ששיחקה באותו זמן בליגת העל היוונית. בעונת 2012/2013 ערך שתי הופעות בלבד ובעונת 2013/2014 הופיע 8 פעמים. בעונת 2014/2015 הפך לשוער הראשון של הקבוצה, ושיחק 25 פעמים. בעונת 2015/2016 ערך 24 הופעות בליגה. ב-29 ביוני 2016 חתם לשלוש עונות באסטרס טריפוליס. בעונת 2016/2017 שימש כשוער השני, בעונת 2017/2018 היה השוער הראשון ובעונת 2018/2019 שב להיות השוער השני. ב-13 ביוני 2019 חתם בא.א.ק. אתונה עד לתום עונת 2022/2023. לקראת עונת 2021/2022 הושאל לשריף טירספול המולדבית. יורגוס אתאנאסיאדיס, באתר Transfermarkt יורגוס אתאנאסיאדיס, באתר Fussballdaten.de (בגרמנית) יורגוס אתאנאסיאדיס, באתר Soccerway יורגוס אתאנאסיאדיס, באתר WorldFootball.net יורגוס אתאנאסיאדיס, באתר FootballDatabase.eu יורגוס אתאנאסיאדיס, באתר ESPN "Ο Αστέρας ανακοίνωσε τον Αθανασιάδη". www.sport24.gr. 29 ביוני 2016. {{cite web}}: (עזרה) "ΑΕΚ: Ανακοινώθηκε ο Αθανασιάδης". www.sport24.gr. 13 ביוני 2019. {{cite web}}: (עזרה)
אגריוכיירוס

אגריוכיירוס (שם מדעי: Agriochoerus) הוא סוג נכחד של יונק פרסתן הקרוב לגמליים ומשויך לקבוצה בעלי כרית בעל-משפחה הנכחדת מריקואידודונטידה. הוא התקיים במישורי אמריקה הצפונית במהלך סוף תקופת האאוקן עד האוליגוקן. המאובנים שלו הוגדרו לראשונה ב-1850 בידי החוקר ג'וזף ליידי. המאובנים התגלו בססקצ'ואן, טקסס, דקוטה הדרומית ונברסקה. יונק זה דמה במראהו לכבשה, והיה בינוני בגודלו כשהמין הגדול ביותר Agriochoerus antiquus הגיע עד אורך 1.8 מטר ולמשקל 85 קילוגרם. הוא היה בעל לסת רחבה וכבדה שהייתה בעלת זוג ניבים בולטים בקצה ומאחוריהם שיניים טוחנות בעלות מרווחים פנימיים, כך שאולי היה אוכל-כול נוסף על תזונתו מצמחייה. בניגוד לרוב הפרסתנים הוא היה בעל 5 אצבעות בעלות טפרים, כשהאגודל התנוון על רגליו הקדמיות וארבעה טפרים על הרגליים האחוריות. הרגליים הקדמיות היו ארוכות יחסית ובעלות כתפיים חזקות, מזכירות מעט כתפי חתוליים. הוא היה בעל עמוד שדרה גמיש כמו של חתול ובעל זנב ארוך וכבד. ייתכן שמבנה גופו הותאם ללטיפוס על עצים. חוקרים אחרים מעריכים שהטפרים הותאמו לחפירה של שורשים ופקעות מהאדמה. יונק זה היה קרובם של המריכוידון והאנופלותריום, אך השתייך למשפחה נפרדת - Agriochoeridae. כמו שאר היונקים מקבוצתו הוא נכחד עם התייבשות הערבות והיערות בהם חי. מדיה וקבצים בנושא אגריוכיירוס בוויקישיתוף אגריוכיירוס, באתר האנציקלופדיה של החיים (באנגלית) אגריוכיירוס, באתר GBIF (באנגלית)
פאנאגיוטיס צינטוטאס

פאנאגיוטיס צינטוטאס (ביוונית: Παναγιώτης Τσιντώτας; נולד ב-4 ביולי 1993) הוא כדורגלן יווני המשחק בעמדת השוער בא.א.ק. אתונה. צינטוטאס ערך את הופעת הבכורה שלו בקבוצה בוגרים במדי פייריקוס מהליגה היוונית השנייה ב-8 בינואר 2012. ביוני 2012 עבר ללבדיאקוס מליגת העל. הוא ערך את הופעת הבכורה שלו ב-26 באפריל 2015, בניצחון קבוצתו 2–1 על אטרומיטוס. ב-24 ביוני 2017 חתם בא.א.ק. אתונה לשלוש עונות. הוא ערך את הופעת הבכורה שלו בקבוצה ב-1 באוקטובר 2017, בהפסד 0–2 לאסטרס טריפוליס. ב-7 בדצמבר 2017 ערך את הופעת הבכורה האירופית שלו, כששיחק בתיקו 0–0 עם אוסטריה וינה במסגרת הליגה האירופית. ב-29 באוגוסט 2018 האריך את חוזהו בקבוצה עד לתום עונת 2022/2023. א.א.ק. אתונה אליפות: 2017/2018 פאנאגיוטיס צינטוטאס, באתר Transfermarkt פאנאגיוטיס צינטוטאס, באתר Soccerway פאנאגיוטיס צינטוטאס, באתר FootballDatabase.eu פאנאגיוטיס צינטוטאס, באתר ESPN Pierikos Katerini - AEL Kalloni, Jan 8, 2012 - Football League - Match sheet, www.transfermarkt.com (באנגלית) "Αποκτήθηκε ο Παναγιώτης Τσιντώτας" (ביוונית). levadiakosfc.gr. APO Levadiakos - Atromitos Athen, Apr 26, 2015 - Super League 1 - Match sheet, www.transfermarkt.com (באנגלית) "Στην ΑΕΚ ο Παναγιώτης Τσιντώτας" (ביוונית). aekfc.gr. 24 ביוני 2017. {{cite web}}: (עזרה) "Κακή εμφάνιση και πρώτη ήττα για την ΑΕΚ!" (ביוונית). נבדק ב-2017-10-01. "Αούστρια-ΑΕΚ 0-0: Κατέθεσε ψυχή και προκρίθηκε στους «32» του Europa League!" (ביוונית). www.protothema.gr. 7 בדצמבר 2017. {{cite web}}: (עזרה) "Τσιντώτας μέχρι το 2023 στην ΑΕΚ". www.sport24.gr. 29 באוגוסט 2018. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאנאגיוטיס צינטוטאס".
הכרזת תעניות

בשבת לפני תענית, יש הנוהגים להכריז על התענית שתחול בשבוע הבא. המקור למנהג הוא בדברי האבודרהם, והוא הובא בשמו בבית יוסף. האבודרהם כותב שאת ההכרזה מבצעים בשבת, אחרי קריאת ההפטרה ולפני אשרי (שלפני תפילת מוסף). המנהג הובא להלכה בשולחן ערוך, וכך נוהגים בקהילות הספרדים, וכן נוהגים גם התימנים ובנוסח פרובאנס. הרמ"א כתב שבאשכנז לא נוהגים להכריז על התעניות, וכך נוהגים האשכנזים, גם בנוסח אשכנז וגם בנוסח ספרד. כמו כן, הוא לא מופיע בסידורי נוסח איטליה או נוסח רומניא. גם במנהג מצרים הישן נהגו שלא להכריז. בהמשך, כותב המחבר שלא נוהגים להכריז על יום כיפור, תענית אסתר או תשעה באב. בארחות חיים נוסף שנוהגים לא להכריז על צום גדליה, והאחרונים הביאו את דבריו. כך שבפועל נותר שמכריזים רק על עשרה בטבת וי"ז בתמוז. האבודרהם כתב שההכרזה נועדה "להודיע לקהל באיזה יום יחול הצום". בהתאם לכך, הסביר בעל ארחות חיים הסביר את ההימנעות מהכרזה על תשעה באב וצום גדליה בכך שהם ידועים לכל, ואנשים לא יטעו במועד התענית. בדומה לכך, הסביר רבי רפאל אהרן בן שמעון שמטרת ההכרזה שאנשים לא ישכחו את התענית ויטעו לאכול, ולכן בתעניות ידוות אין צורך להכריז. הגר"א הסביר שמכריזים על התענית משום שמעיקר הדין, הגמרא קבעה שבתעניות החורבן "רצו מתענין, לא רצו אין מתענין", וכיוון שהתענית אינה קבועה ותלויה ברצון הציבור, יש צורך להכריז שרוצים להתענות, במקום קבלת תענית. לפי הסבר זה, אין צורך להכריז על יום הכיפורים, תשעה באב ותענית אסתר, שאינן תעניות החורבן ולכן אינן תלויות ברצון הציבור. הוא מסביר עוד שלמנהג אשכנז אין מכריזים על אף תענית משום שלהלכה, גם תעניות החורבן נחשבות תעניות קבועות, כי קבלו עליהם כל ישראל להתענות בהן. בדומה לזה כתב רבי חיים פלאג'י, שמאחר שהתעניות כתובות בפסוק, סוברים האשכנזים שאין צריך להכריז עליהם כי אינם צריכים קבלה. בית יוסף, אורח חיים, סימן תק"נ. נוסח ההכרזה שם מעט שונה מן הנוסח הנהוג כיום. שולחן ערוך, אורח חיים, סימן תק"נ, סעיף ד' תכלאל תורת אבות, חלק א (ימות השנה), עמ' רלא. רבי רפאל אהרן בן שמעון, נהר מצרים, הלכות תענית א. והרב בן שמעון הנהיג כן להכריז. ארחות חיים, סדר תפלת שבת שחרית, אות ח. רבי חיים פלאג'י, יפה ללב, חלק ג, סימן תק"ן, אות ב, באתר אוצר החכמה; רבי יעקב חיים סופר, כף החיים, אורח חיים תק"ן, אות כז. רבי רפאל אהרן בן שמעון, נהר מצרים, הלכות תענית א. תלמוד בבלי, מסכת ראש השנה, דף י"ח, עמוד ב'. ביאור הגר"א, אורח חיים תק"נ, אות א; הרב יחיאל מיכל הלוי אפשטיין, ערוך השולחן, אורח חיים, סימן תק"נ, סעיף ד'. רבי חיים פלאג'י, יפה ללב, חלק ב', סימן תק"ן, אות ד, באתר אוצר החכמה (צפייה חופשית – מותנית ברישום).
ואסיליוס בארקאס

ואסיליוס בארקאס (ביוונית: Βασίλειος "Βασίλης" Μπάρκας; נולד ב-30 במאי 1994) הוא כדורגלן יווני המשחק בעמדת השוער. בארקאס שיחק בקבוצת הנוער של אטרומיטוס, ובתחילת עונת 2013/2014 חתם על חוזהו המקצועני הראשון. ב-20 במאי 2015 ערך את הופעת הבכורה שלו בקבוצה, כשעלה כמחליף לשוער אנדריי גורבונוב בדקה 83. ב-30 בינואר 2016 ערך את הופעתו הראשונה בהרכב ועד לתום העונה היה לשוער הראשון של הקבוצה. ב-9 ביוני 2016 חתם בא.א.ק. אתונה. הוא ערך את הופעת הבכורה שלו בקבוצה ב-27 בנובמבר 2016, בניצחון קבוצתו 3–0 על פלטניאס. ב-20 ביולי 2017 הוא שבר את אגודל יד ימינו, ושב להרכב ב-29 בנובמבר 2017. ב-7 ביוני 2018 האריך את חוזהו בקבוצה עד לתום עונת 2021/2022. ב-30 ביולי 2020 חתם בסלטיק לארבע שנים. ב-7 ביולי 2022 הושאל לעונה אחת לאוטרכט. בארקאס ערך הופעת בנבחרות יוון עד גיל 19 ועד גיל 21, וב-27 במרץ 2018 ערך את הופעת הבכורה שלו בנבחרת הבוגרת בניצחון נבחרתו 1–0 על מצרים במשחק ידידות. א.א.ק. אתונה אליפות: 2017/2018 מדיה וקבצים בנושא ואסיליוס בארקאס בוויקישיתוף ואסיליוס בארקאס, באתר Transfermarkt ואסיליוס בארקאס, באתר Soccerway ואסיליוס בארקאס, באתר National Football Teams ואסיליוס בארקאס, באתר FootballDatabase.eu ואסיליוס בארקאס, באתר ESPN ΠΑΟΚ - Ατρόμητος 1-1 Ο... ιπτάμενος Ελληνο-ολλανδός Οχυρώνει τα γκολπόστ με Λόρια και Μπάρκα Σοβαρή ζημιά ο Μπάρκας Μπάρκας: «Ελπίζω να γίνω ξανά βασικός» Στην ΑΕΚ μέχρι το 2022 ο Μπάρκας העברות בעולם, 30.7: זלאטן שוכנע להישאר במילאן, אופמקאנו האריך חוזה בלייפציג, באתר וואלה, 30 ביולי 2020 Egypt - Greece, Mar 27, 2018 - International Friendlies - Match sheet, www.transfermarkt.com (באנגלית)
אלטון אקולטסה

אלטון-אופוי אקולטסה (בהולנדית: Elton-Ofoi Acolatse; נולד ב-25 ביולי 1995) הוא כדורגלן הולנדי המשחק בעמדת הקיצוני בדיושג'ר. אקולטסה נולד בהולנד להורים ממוצא גאנאי. הוא שיחק במחלקות הנוער של אייאקס אמסטרדם, וב-27 באפריל 2012 חתם על חוזהו המקצועני הראשון, עד ל-30 ביוני 2015. הוא ערך את הופעת הבכורה שלו באייאקס ב' ב-17 בינואר 2014. ב-21 ביולי 2016 חתם לשלוש עונות בווסטרלו הבלגית. הוא ערך את הופעת הבכורה שלו ב-31 ביולי, ואף כבש שער בכורה. ב-5 באפריל 2017 חתם על חוזה לארבע שנים בקלאב ברוז'. הוא הושאל לסנט טרוידן עד לתום העונה, ובתום העונה עבר רשמית לסנט טרוידן. ב-6 בפברואר 2020 הושאל להפועל באר שבע עד לתום העונה עם אופציה לרכישה. במהלך עונת 2020/2021 היה שותף למשחקי קבוצתו במסגרת הליגה האירופית, בהם כבש חמישה שערים. ב-4 בספטמבר 2021 הושאל לעונה אחת לבורסאספור מהליגה הטורקית השנייה, ובתום העונה שב להפועל באר שבע והוקפא כדי לאפשר את החתמתו של אדריאן פאון. ב-17 בינואר 2023 הגיע עם המועדון להסכמה על התרת חוזהו, וחתם במ.ס. אשדוד. בקיץ 2023 חתם בדיושג'ר מליגת העל ההונגרית. הפועל באר שבע גביע המדינה: 2019/2020 נבחרת הולנד עד גיל 17 אליפות אירופה בכדורגל עד גיל 17: 2012 אלטון אקולטסה, באתר Transfermarkt אלטון אקולטסה, באתר Soccerway אלטון אקולטסה, באתר FootballDatabase.eu מאייאקס עד לבאר שבע: הכירו את אלטון אקולטסה, באתר ערוץ הספורט, 7 בפברואר 2020 "Ajax contracteert jeugdspeler Acolatse" (בהולנדית). AFC Ajax. 27 באפריל 2012. נבדק ב-17 באוגוסט 2014. {{cite web}}: (עזרה) "Jong Ajax hard onderuit bij Emmen" (בהולנדית). AFC Ajax. 17 בינואר 2013. {{cite news}}: (עזרה) Transfer Acolatse ook afgerond (אורכב 09.07.2018 בארכיון Wayback Machine) KVCWesterlo.be, 21 July 2016 Elton-Ofoi Acolatse naar KVC Westerlo Ajax.nl, 21 July 2016 Acolatse vier jaar naar Club Brugge AjaxShowtime.com, 5 April 2017 מוטי פשכצקי, גיל לוין, ‏יממה עמוסה: ארבעה שחקנים הצטרפו לב"ש, באתר ערוץ הספורט, 6 בפברואר 2020 איציק כלפי, ‏ב"ש: אקולטסה הושאל לעונה אחת לבורסאספור, באתר ONE‏, 4 בספטמבר 2021
אולפני ההנפשה ברבנק

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] אולפני ההנפשה ברבנק (באנגלית: Burbank Animation Studios, נקראה בעבר: Burbank Films Australia, "סרטי ברבנק אוסטרליה") היא חברת הפקה אוסטרלית לסרטי וסדרות הנפשה לכל המשפחה, אשר הפיצה את סרטה הראשון, "מזמור חג המולד", בשנת 1982. החברה נוסדה על ידי טום סטייסי וג'ורג' סטיבנסון בתחילת שנות ה-80 של המאה ה-20, בשם "סרטי ברבנק אוסטרליה". תחילה, החברה הפיקה סרטי הנפשה המבוססים על ספרי צ'ארלס דיקנס ודמותו של שרלוק הולמס. בהמשך, החברה הפיקה סרטים רבים המבוססים על ספרים ואגדות, ביניהם "היער העבות" המבוסס על הספר "הרוח בערבי הנחל" מאת קנת גרהם, "דון קישוט" המבוסס על ספר בעל אותו שם מאת מיגל דה סרוואנטס, ו"עליסה בארץ הפלאות" המבוסס על הספר "הרפתקאות אליס בארץ הפלאות" מאת לואיס קרול. בשנת 1991, לאחר פירוק זמני של שנה, החברה חזרה להפיק סרטי הנפשה תחת שמה הנוכחי, "אולפני ההנפשה ברבנק", כאשר דייוויד פילד עבד כבמאי ומפיק בפועל, ורוז פיליפס עבד כמפיק ראשי. החברה המשיכה להפיק סרטים המבוססים על ספרים ואגדות, כאשר חלק מהסרטים הופצו באותה שנה בה הופצו סרטים המבוססים על אותו סיפור של אולפני ההנפשה של וולט דיסני, לדוגמה, הסרט "הרקולס" המבוסס על דמות מיתולוגית בעלת אותו שם, הופץ באותה שנה בה הופץ הסרט "הרקולס" של חברת וולט דיסני. כמו כן, מספר מועט של סרטים שהופקו בתקופה זו הם בעלי עלילה מקורית, לדוגמה הסרט "ילדת הג'ונגל ואי הדינוזאורים האבוד". רוב סרטי החברה התאפיינו בטון אמנותי קודר, ולוו במוזיקה בסגנון הניו וייב, בנוסף רובם באורך 50 דקות. החברה הפיקה כמעל 70 סרטי הנפשה. נכון לשנת 2020, זכויות היוצרים של רוב הסרטים נמצאות בבעלות Pulse Distribution and Entertainment, ומנוהלות על ידי חברת NuTech Digital. חלק מסרטי החברה הופצו בישראל בדיבוב ותרגום לעברית, כאשר ההפצה נעשתה ב-DVD,‏ ב-VHS ובשידורים בטלוויזיה. מספר סרטים של החברה דובבו פעמיים, כאשר הדיבוב הראשוני נעשה באולפני זאונד בתחילת שנות התשעים, והדיבוב השני נעשה באולפני נ.ל.ס בסופן. מזמור חג המולד (1982) אוליבר טוויסט (1982) שרלוק הולמס וחותם הארבעה (1983) שרלוק הולמס ועמק הפחד (1983) שרלוק הולמס וחקירה בשני (1983) שרלוק הולמס וכלבם של בני בסקרוויל (1983) בית ממכר עתיקות (1984) 20,000 מיל מתחת למים (1985) האיש במסכת הברזל (1985) מכרות המלך שלמה (1986) תום סויר (1986) הגיבן מנוטרדאם (1986) שלושת המוסקטרים (1986) אליס מבעד למראה (1987) הסייח השחור (1987) דון קישוט (1987) רוב רוי (1987) אי המטמון (1987) עליסה בארץ הפלאות (1988) מסביב לעולם ב-80 יום (1988) האגדה של היוואטה (1988) פיטר פן (1988) השבוי מזנדה (1988) היער העבות (1988) פנג הלבן (1991) הרוזן ממונטה כריסטו (1991) זהבה ושלושת הדובים (1991) עלי באבא (1991) החלילן מהמלין (1992) אצבעונית (1993) סינבד (1993) סינדרלה (1996) היפה והחיה (1996) הרקולס (1997) שלושת החזירונים (1998) הכלב הטרויאני (1999) חג הפסחא בבאנילנד (1999) המלך ואני (1999) לילה שקט: סיפור חג המולד הראשון (2000) ילדת הג'ונגל ואי הדינוזאורים האבוד (2002) The Wizard's Tales (סיפורי הקוסם) - שודר החל מ-1991 עד 2001. Roddy The Rooster (רודי התרנגול) - שודר בשנת 2016. The Amazing Space Buddies (חברי החלל המדהימים) - שודר בשנת 2016. אתר האינטרנט הרשמי של אולפני ההנפשה ברבנק אולפני ההנפשה ברבנק, במסד הנתונים הקולנועיים IMDb (באנגלית)
פומה פרדואידס

פומה פרדואידס (שם מדעי: Puma pardoides) הוא מין נכחד של חתול גדול. חתול זה ידוע בשם העממי פנתר אוון, אף שאינו שייך לסוג פנתר אלא לסוג פומה לצד פומת ההרים המודרנית. החתול התגלה בחפירות באנגליה וצרפת ונקרא בשמו ב-1846 בידי החוקר האנגלי ריצ'רד אוון, ממנו קיבל את שמו העממי. תחילה החתול הוגדר כמין דומה לנמר מהסוג פנתר (Panthera) ובהמשך הועבר לסוג Viretailurus. בהמשך הגולגולת נבדקה והתקשרה לגולגולות של פומות והוא הועבר לסוג פומה. פומה פרהיסטורית זו חיה במשך הפליסטוקן של אירופה לפני 2,100,000 עד 800,000 שנים מהיום. פומה זו היא היחידה בסוגה שהתקיימה בעולם הישן, כאשר הפומה המודרנית והמין פומה פומואידס (Puma pumoides) חיו ביבשת אמריקה לצד מינים דומים כמו ברדלס אמריקני. ייתכן שקרוביה עברו את גשר היבשה של ברינגיה לעולם החדש. הפומה הגיעה לגודל של 60 עד 100 קילוגרם והיא צדה מיני פרסתנים בינוניים כמו איילים, חזירי בר או סוסיים שחיו באזור. הניבים הגדולים בקדמת לסתה עזרו לה להרוג את הטרף ביעילות בדומה לפומה המודרנית. מדיה וקבצים בנושא פומה פרדואידס בוויקישיתוף
PeR

PeR היא להקת פופ לטבית. הלהקה הוקמה ב-2007, ביולי אותה שנה ביצעה הלהקה את הופעת הבכורה ב-"Dziesma manai paaudzei", פסטיבל מוזיקה לטבי, לאחר מכן הם נסעו למוסקבה על מנת להשתתף בתוכנית "Minuta slavy", הגרסה הרוסית של הפורמט "גוט טאלנט", שם הם היו במקום הרביעי. לאחר מכן כשחזרו ללטביה השתתפו באירוע המוזיקלי "Bildes", הופעה זו היוותה את ההופעה האחרונה של הלהקה עם כל חבריה המקוריים. הלהקה צברה פופולריות כשהשתתפה בתחרות מוזיקה של רשת הטלוויזיה LNT, שם הם עלו לגמר ב-2009 יצא הסינגל הראשון שלהם "Bye, Bye", איתו השתתפו באותה שנה לראשונה ב-Eirodziesma, האירוע הלטבי לבחירת נציג המדינה לאירוויזיון, ב-2010 ו-2012 הם השתתפו פעמיים נוספות בתחרות מבלי לזכות. ב-2012 יצא אלבומם שנקרא בשם הלהקה "PeR". ב-2013 הם זכו לראשונה ב-"Eirodziesma" עם השיר "Here We Go", באירוויזיון 2013 במאלמה שבשוודיה הם לא עלו לגמר מדיה וקבצים בנושא PeR בוויקישיתוף PeR, ברשת החברתית פייסבוק PeR, ברשת החברתית אקס (טוויטר) PeR, באתר MusicBrainz (באנגלית) PeR, באתר Discogs (באנגלית)
ארקטואידה

ארקטואידה (שם מדעי: Arctoidea; מילולית: "אוזן דוב") היא אינפרא-סדרה של יונקים טורפים מתת-הסדרה דמויי-כלב. קבוצה זו מכילה את כל דמויי-הכלב למעט הכלביים וכלבי הדוב, לרבות הדוביים והטורפים הימיים, וכן את הטורפים דמויי-הסמורים - מוסטלואידה. המינים הראשונים מקבוצה זו התפתחו לפני 46 מיליון שנה בתקופת האאוקן שבפלאוגן, והם התפתחו לאורך כל היבשות. מינים אלה בעלי מבנה פנים מעוגלות, לסתות גדולות יחסית וכפות בעלות טפרים חדים. הם שונים מהכלביים במבנה ההליכה והפסיעות שלהם, בה הם מניחים את מרבית כף הרגל על הקרקע. הדבר אומר שהם איטיים יותר, אך פיזיים יותר במבנה שלהם. חלקם הם טפסני עצים מומחים בעוד אחרים חיים לרוב על הקרקע והטורפים הימיים פנו אל הים. המיקיוניים (Hemicyonidae) - נכחדה דוביים (Ursidae) תת-קבוצה Pan-Pinnipedia סמנטוריים (Semantoridae) - נכחדה קבוצה דמויי-טורפים ימיים (Pinnipedimorpha) אנליארקטיים (Enaliarctidae) - נכחדה קבוצה טורפים ימיים (Pinnipedia) כלבי ים (Phocidae) דסמנטופוקיים (Desmatophocidae) - נכחדה ניבתניים (Odobenidae) - בה מין יחיד ניבתן (Odobenus rosmarus) אוטריים (Otariidae) על-משפחה מוסטלואידה (Musteloidea) סמוריים (Mustelidae) בואשיים (Mephitidae) ראקוניים (Procyonidae) פנדות אדומות (Ailuridae) - בה מין יחיד פנדה אדומה (Ailurus fulgens) תרשים מיון
מוסטלואידה

מוסטלואידה (שם מדעי: Musteloidea) היא על-משפחה של יונקים טורפים בני תת-סדרת דמויי הכלב, אשר חיים ברחבי העולם. קבוצה זו כוללת 4 משפחות של טורפים בינוניים עד קטנים: סמוריים, בואשיים, ראקוניים ופנדות אדומות, בה כלול כיום רק הפנדה הזנובה. אלו טורפים קטנים בצורתם, והם כוללים את הקטן שבטורפים - חמוס גמדי. הם בעלי כפות רגליים רחבות, פנים מעוגלות ורבים מהם מותאמים לחיים על העצים בעלי זנב ארוך ומבנה גמיש. חלקם טורפים היפרקרניבורים, אך אחרים הם מסוקרניבורים כמו הדביבון, האולינגיטו והגירית והפנדה הזנובה היא היפוקרניבורים. טורפים אלה שייכים לקבוצה ארקטואידה לצד הטורפים הימיים ובקרבה פחותה יותר לדוביים ולהמיקיוניים הנכחדים. הקלדוגרמה מבוססת על פילוגניה מולקולרית של שישה גנים על פי המחקר של Flynn (2005), כאשר המוסטלואידים עודכנו בעקבות ניתוח מולטי-גנטי של Law et al. (2018). סוג ללא מקור Peignictis - נכחד סמוריים (Mustelidae) בואשיים (Mephitidae) ראקוניים (Procyonidae) פנדות אדומות (Ailuridae) - בה מין יחיד פנדה אדומה (Ailurus fulgens) מוסטלואידה, באתר האנציקלופדיה של החיים (באנגלית) John J. Flynn, John A. Finarelli, Sarah Zehr, Johnny Hsu, Molecular Phylogeny of the Carnivora (Mammalia): Assessing the Impact of Increased Sampling on Resolving Enigmatic Relationships, Systematic Biology 54, 2005-04-01, עמ' 317–337 doi: 10.1080/10635150590923326 Chris J. Law, Graham J. Slater, Rita S. Mehta, Lineage Diversity and Size Disparity in Musteloidea: Testing Patterns of Adaptive Radiation Using Molecular and Fossil-Based Methods, Systematic Biology 67, 2018-01-01, עמ' 127–144 doi: 10.1093/sysbio/syx047
לישקוביצה (מחוז לוביץ')

לישקוביצה (בפולנית: Łyszkowice; ביידיש: ליסקעוויץ) הוא כפר במחוז לוביץ' שבפרובינציית לודז' בפולין, מושב הגמינה (מחוז מינהלי) לישקוביצה. הכפר שוכן כ-13 קילומטרים (8 מיל) דרומית ללוביץ' ו-39 קילומטרים (24 מיל) צפונית-מזרחית לבירה האזורית לודז'. הכפר מונה כ-1,400 תושבים (נכון ל-2011). פרק זה לוקה בחסר. אנא תרמו לוויקיפדיה והשלימו אותו. בלישקוביצה נולד חבר הארמייה קריובה במלחמת העולם השנייה, הסופר פרנצישק זומבצקי (אנ'), שהעיד במשפטם של פושעי המלחמה הגרמנים קורט פרנץ ומפקד מחנה ההשמדה טרבלינקה, פרנץ שטנגל. זבצקי העיד כי קרונות הטרנספורטים שהיו דחוסים באסירים יהודים בדרך לטרבלינקה, חזרו ריקים. בין מלחמות העולם התגוררו בלישקוביצה כ-550 יהודים, שהיו כמעט מחצית מתושביה. רבים מהם נמלטו לפני הכיבוש הגרמני של ספטמבר 1939. במקביל לישקוביצה קלטה כמה מאות פליטים מלודז' וערים אחרות בקרבתה כמו אלכסנדר לודז', בז'ז'יני וזגייז'. במאי 1940 הוקם בלישקוביצה גטו ובו נכלאו בין 500 ל-600 יהודים. אלה גורשו במרס 1941 לגטו ורשה וגורלם היה כגורל יהודי הגטו. מדיה וקבצים בנושא לישקוביצה בוויקישיתוף "לישקוביצה (מחוז לוביץ')", באתר JewishGen (באנגלית) לישקוביצה (Łyszkowice), באנציקלופדיה של הגטאות, באתר יד ושם מרטין דין (אנ'), לישקוביצה, אנציקלופדיה של המחנות והגטאות (כרך II, חלק A, עמ' 404–405), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) אוכלוסיית הלשכה המרכזית לסטטיסטיקה (GUS) : גודל ומבנה לפי אגף מנהלי - (2007-12-31) (בפולנית) לישקוביצה באתר Polska w liczbach (בפולנית). S.J., C.L. (2007). "Franciszek Zabecki – The Station Master at Treblinka. Eyewitness to the Revolt – 2 August 1943". Holocaust Research Project.org. Holocaust Education & Archive Research Team. נבדק ב-14 באוגוסט 2013. {{cite web}}: (עזרה) מרטין דין (אנ'), לישקוביצה, אנציקלופדיה של המחנות והגטאות (כרך II, חלק A, עמ' 404–405), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) לישקוביצה (Łyszkowice), באנציקלופדיה של הגטאות, באתר יד ושם ערך זה הוא קצרמר בנושא השואה ובנושא יישובים בפולין. אתם מוזמנים לתרום לוויקיפדיה ולהרחיב אותו.
Where Were You Last Night (שיר)

Where Were You Last Night (בעברית: איפה היית אתמול בלילה) הוא סינגל שהוקלט על ידי הזמרת השוודית אנקי באגר. השיר יצא לאור באוקטובר 1989, כסינגל השלישי מתוך אלבום הבכורה שלה, Where Were You Last Night. עם יציאתו נכנס השיר אל המקום הרביעי במצעד השירים שבשוודיה. השיר נכתב, הולחן והופק על ידי נורל אוסון בארד, שכתבו, הלחינו והפיקו עבורה את "Bang Bang", ‏"Coming From the Heart", ‏"Every Day Every Hour" וכדומה. השיר הוא שיר בסגנון הדאנס-פופ, המשלב בתוכו גם את סגנון ה-Hi-nrg. כמה עשורים לאחר צאתו, עלה השיר ביחד עם האלבום Where Were You Last Night, לרשת הזרמת המדיה ספוטיפיי. הווידאו קליפ המלא שיצא עבור השיר הועלה ליוטיוב ב-25 ביולי 2012. הקליפ צולם בשחור-לבן ברובו, תוך שלאורכו ניתן לראות את באגר בחדר חשוך, כשפנסים מאירים עליה, תוך שהיא שרה את השיר ואוחזת במיקרופון בידה. נכון לינואר 2020, מונה הצפיות של הקליפ עומד על שני מיליון צפיות. מידע על היצירה "Where Were You Last Night" באתר מיוזיק בריינז מידע על הסינגל "Where Were You Last Night" באתר מיוזיק בריינז סרטון השיר "Where Were You Last Night" באתר יוטיוב Ankie Bagger - Where Were You Last Night, Discogs (באנגלית) Sveriges Radio, - Tracks, sverigesradio.se (בשוודית) Where Were You Last Night, נבדק ב-2020-02-05 Where Were You Last Night, נבדק ב-2020-02-05 Ankie Bagger - Where Were You Last Night (1989), נבדק ב-2020-02-05 Ankie Bagger - Where Were You Last Night, Discogs (באנגלית) Ankie Bagger - Where Were You Last Night, Discogs (באנגלית)